МОСТ за книги | Да изучаваш себе си означава да забравиш себе си….
Начало » Откъси • Осъзнавай » Да изучаваш себе си означава да забравиш себе си….
Само ако познаваме истински себе си можем да се почувстваме истински живи.
Тези седем твърдения ви създават усещане за нещо повече. Може да ги почувствате истински или не. Кажете ги мълчаливо и/или на глас. Пробвайте редуващите се думи, предложени в скоби и/или замествате със свои. Изчакайте, бъдете с Осезаемото си Чувство, забележете какво се появява в отговор на всяко твърдение. Може да усетите нещо подобно на Осезаемо Чувство или Разбиране, или и двете. Каквото и да се появи, останете с него спокойно, приемете го, наблюдавайте го. Ако нищо не излезе на повърхността по отношение на някое от твърденията, или ако то не ви се струва истинско, или чисто, изчакайте преди да продължите.
Не трябва да се явява нещо, самото изчакване е достатъчно.
Нещо в усещането ми за идентичност (кой съм, какво представлявам) повече не ми съответства (не ми служи добре, не го усещам правилно….).
Нещо е готово да умре (да си отиде, да изчезне, да се промени…).
Нещо е готово да се роди (да се появи, да се съживи, да се прояви…).
Да изучаваш себе си означава да забравиш себе си.
Мракът ще бъде светлината, а покоят – танцът.
Пътят към светостта минава през света на действието.
Ние сме благословени от всичко, всичко наоколо е благословено.
Мъдростта може да бъде открита навсякъде, където и да е. Седемте изречения по-горе са само предложения. Вие ще откриете своите източници за размисъл в контекста и събитията на собствения ви живот, може би има свещен текст, в стихотворение, песен, филм, в приятелски думи на обич или в своите наново появяващи се слова или представи. Наблюдавайте, усещайте за нещо „повече“, доверявайте се на Осезаемото си Чувство.
И не се страхувайте просто да чакате. Нека завършим с това, с което започнахме – с пробуждащото описание на Джон Кийтс за отрицателната дарба: „…способен да бъда при неувереност, мистерии и съмнения, без никакво раздразнение след факт и причина…“